
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1773 


22 Σεπτεμβρίου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έναρξη λειτουργίας Υποθηκοφυλακείου Λήμνου. 1 

Καθορισμός ύψους, οργάνων και διαδικασίας επιβολής 
και είσπραξης του διοικητικού προστίμου, που επι¬ 
βάλλεται στις αεροπορικές ή ναυτιλιακές εταιρείες ή 
ταξιδιωτικά γραφεία, που μεταφέρουν από το εξωτε¬ 
ρικό στην Ελλάδα αλλοδαπούς που δεν είναι εφοδια¬ 


σμένοι με τα απαιτούμενα ταξιδιωτικά έγγραφα. 2 

Καθορισμός του τύπου των σφραγίδων Υπηρεσιών 
Εσωτερικών Υποθέσεων της Ελληνικής Αστυνο¬ 
μίας . 3 

Καθορισμός τοπικής αρμοδιότητας Υποδιεύθυνσης 

Εσωτερικών Υποθέσεων Βόρειας Ελλάδας. 4 

Αναγνώριση της ΕΜΟ ΕΛΛΑΣ Α.Ε., ως «Αρμόδιου» και 
«Κοινοποιημένου» οργανισμού, ως προς την Ηλε- 

κτρομαγνητική Συμβατότητα. 5 

Τροποποίηση Οργανισμού Εσωτερικής Υπηρεσίας 

(Ο.Ε.Υ.) του Δήμου Πιαλείων Ν. Τρικάλων. 6 

Τροποποίηση της Συστατικής Πράξης της Δημοτικής 
Επιχείρησης Πολύπλευρης Ανάπτυξης Δήμου 

Γιαννιτσών (Δ.Ε.Π.Α.Γ). 7 

Τροποποίηση συστατικής πράξης Επιχείρησης, με την 
επωνυμία Κοινοτική Επιχείρηση Τοπικής Ανάπτυ¬ 
ξης Αθύρων. 8 

Σύσταση Νομικού Προσώπου Δημοσίου Δικαίου στο 
Δήμο Φαλαισίας Νομού Αρκαδίας με την επωνυμία 
«Κέντρο Ανοικτής Προστασίας Ηλικιωμένων 
(Κ.Α.Π.Η.)». 9 


ΑΠΟΦΑΣΕΙ Σ 

Αριθ. 116108 (1) 

Έναρξη λειτουργίας Υποθηκοφυλακείου Λήμνου. 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Τις διατάξεις του άρθρου 4 του Ν. 3805/57. 

2. Το Π.Δ. 471/93 (ΦΕΚ 203/Α/93), με το οποίο συστήθη- 
κε ειδικό άμισθο Υποθηκοφυλακείο Λήμνου, με έδρα την 
του Ειρηνοδικείου Λήμνου, δηλ. τη Μύρινα και περιφέρεια 


ταυτιζόμενη με αυτήντουτελευταίου, εκτεινομένη σε όλη 
τη Λήμνο και τον Άγιο Ευστράτιο. 

3. Το γεγονός ότι από τις διατάξεις του παρόντος δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

Ορίζουμε ημερομηνία έναρξης λειτουργίας του ειδικού 
αμίσθου Υποθηκοφυλακείου Λήμνου, την 1.10.1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 9 Σεπτεμβρίου 1999 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 4803/13/23-να' (2) 

Καθορισμός ύψους, οργάνων και διαδικασίας επιβολής 
και είσπραξης του διοικητικού προστίμου, που επιβάλ¬ 
λεται στις αεροπορικές ή ναυτιλιακές εταιρείες ή ταξι¬ 
διωτικά γραφεία, που μεταφέρουν από το εξωτερικό 
στην Ελλάδα αλλοδαπούς που δεν είναι εφοδιασμένοι 
με τα απαιτούμενα ταξιδιωτικά έγγραφα. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ, 
ΟΙΚΟΝΟΜΙΚΩΝ ΚΑΙ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 33παρ. 1 τουΝ. 1975/1991 
(Α' 184), όπως τροποποιήθηκε με τη διάταξη του άρθρου 
13 παρ. 2 του Ν. 2713/1999 (Α' 89). 

2. Τις διατάξεις του άρθρου 29Α του Ν. 1558/1985 (Α' 
137), όπως προστέθηκε με το άρθρο 27 του Ν. 2081/1992 
(Α' 154) και αντικαταστάθηκε με το άρθρο 1 του Ν. 
2469/1997 (Α' 38). 

3. Τις διατάξεις της υπ’ αριθμ. 1107147/1239/006Α από 
4.10.1996 απόφασης του Πρωθυπουργού και του Υπουρ¬ 
γού Οικονομικών «Ανάθεση αρμοδιοτήτων Υπουργού Οι¬ 
κονομικών στους Υφυπουργούς Οικονομικών» (Β' 922). 

4. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του Κρατικού Προϋπολο¬ 
γισμού, αποφασίζουμε: 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Άρθρο 1 

Ύψος προστίμου 

1. Στις ναυτιλιακές εταιρείες και ταξιδωτικά γραφεία 
που δέχονται για μεταφορά ή δεν λαμβάνουν κάθε μέτρο 
που να αποκλείει τη μεταφ ορά από το εξωτερικό στην Ελ¬ 
λάδα αλλοδαπών, που δεν είναι εφοδιασμένοι με τα απαι- 
τούμενα ταξιδιωτικά έγγραφα, επιβάλλεται διοικητικό 
πρόστιμο από πενήντα χιλιάδες (50.000) μέχρι διακόσιες 
χιλιάδες (200.000) δραχμές για κάθε μεταφερόμενο πρό¬ 
σωπο. Σε περίπτωση υποτροπής τα ανωτέρω όρια του 
προστίμου διπλασιάζονται. 

2. Η αναπροσαρμογή του προστίμου της προηγουμέ- 
νης παραγράφου γίνεται σύμφωνα με τα οριζόμενα στο 
άρθρο 34 παρ. 3 του Ν. 1975/1991. 

Άρθρο 2 

Διαδικασία επιβολής του προστίμου 

1. Το αστυνομικό ή λιμενικό όργανο που διαπιστώνει την 
παράβαση συντάσσει σχετική έκθεση βεβαίωσης παρά¬ 
βασης, αντίγραφο της οποίας επιδίδεται στον πλοίαρχο ή 
τον οδηγό του οχήματος, κατά περίπτωση. Με την ίδια έκ¬ 
θεση καλείται η ναυτιλιακή εταιρεία ή το ταξιδιωτικό γρα¬ 
φείο, σύμφωνα και με τις διατάξεις των παρ. 1 και 2 του 
άρθρου 6του Ν. 2690/1999 (Α'45), ναεκφράσουντιςαπό¬ 
ψεις τους, ενώπιον του, κατά το άρθρο 3 της παρούσας, 
αρμοδίου για την επιβολή του προστίμου οργάνου. 

2. Αν η παράβαση βεβαιώθηκε από αστυνομικό όργανο 
και αφορά αεροπορική ή ναυτιλιακή εταιρεία, η σχετική 
έκθεση υποβάλλεται στην κατά περίπτωση αρμόδια για 
την επιβολή του προστίμου αερολιμενική ή λιμενική αρχή. 

Άρθρο 3 

Αρμόδια όργανα - Διαδικασία είσπραξης προστίμου 

1. Το διοικητικό πρόστιμο του άρθρου 1 της παρούσας 
απόφασης επιβάλλεται σε βάρος της ναυτιλιακής εται¬ 
ρείας ή του ταξιδιωτικού γραφείου, εντός δεκαπέντε (15) 
εργάσιμων ημερών από τη; βεβαίωση της παράβασης, με 
απόφαση του προϊσταμένου της οικείας ΛιμενικήςΑρχής, 
αν αφορά ναυτιλιακή εταιρεία και του διευθυντή της Δι¬ 
εύθυνσης Ασφάλειας ή Αστυνομικής Διεύθυνσης, στην 
περιφέρεια της οποίας βεβαιώθηκε η παράβαση, αν αφο¬ 
ρά ταξιδιωτικό γραφείο. 

2. Στην απόφαση επιβολής του προστίμου αναγράφο¬ 
νται η επωνυμία, η έδρα, η ταχυδρομική διεύθυνση, ο 
αριθμός φορολογικού μητρώου της ναυτιλιακής εταιρεί¬ 
ας ή του ταξιδιωτικού γραφείου, σε βάρος των οποίων εκ- 
δίδεται, το ύψος του προσάμου και η αιτία επιβολής του. 

3. Με βάση την ανωτέρω απόφαση τα εις την παρ. 1 του 
παρόντος αρμόδια όργανα συντάσσουν τίτλο είσπραξης, 
ο οποίος περιέχει τα στοιχεία που αναφέρονται στο άρ¬ 
θρο 55 τουΠ.Δ. 16/1989 (Α' 6) και διαβιβάζεται για βεβαί¬ 
ωση στην αρμόδια Δημόσια Οικονομική Υπηρεσία (Δ.Ο.Υ) 
του υπόχρεου. Το πρόστιμο αυτό εισπράττεται εφάπαξ, 
ως δημόσιο έσοδο σύμφωνα με τις διατάξεις του Κώδικα 
Είσπραξης Δημοσίων Εσόδων (Ν.Δ. 356/1974) και υπό 
Κωδικό Αριθμό Εσόδου 3739. 

Άρθρο 4 

Πρόστιμο σε βάρος αεροπορικών εταιρειών 

Για το ύψος του προστίμου που επιβάλλεται σε βάρος 
αεροπορικών εταιρειών, για παράβαση του άρθρου 33 


παρ. 1 του Ν. 1975/1991, όπως τροποποιήθηκε με τη διά¬ 
ταξη του άρθρου 13 παρ. 2 του Ν. 2713/1999, τα αρμόδια 
για την επιβολή του όργανα, τη διαδικασία επιβολής και 
είσπραξης και τα συναφή με αυτά θέματα, εξακολουθούν 
να εφαρμόζονται οι διατάξεις της υπ’ αριθμ. ΥΠΑ/Δ3/ 
52599/7562 από 18.12.1995 (Β' 30) απόφασης του Υπουρ¬ 
γού Μεταφορών και Επικοινωνιών, σε συνδυασμό με την 
υπ’ αριθμ. Δ3/52598/7561 από 18.12.1995 (Β' 30) απόφα¬ 
ση του Διοικητή της Υπηρεσίας Πολιτικής Αεροπορίας, 
όπως ισχύουν κάθε φορά. 

Άρθρο 5 
Έναρξη ισχύος 

Η ισχύς της απόφασης αυτής αρχίζει από τη δημοσίευ¬ 
σή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 1999 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ. ΔΗΜ. ΔΙΟΙΚΗΣΗΣ 

ΚΑΙ ΑΠΟΚΕΝΤΡΩΣΗΣ ΥΦΥΠΟΥΡΓΟΣ ΟΙΚΟΝΟΜΙΚΩΝ 

ΒΑΣΩ ΠΑΠΑΝΔΡΕΟΥ ΝΙΚ. ΧΡΙΣΤΟΔΟΥΛΑΚΗΣ 

ΔΗΜΟΣΙΑΣ ΤΑΞΗΣ 

ΜΙΧΑΗΛ ΧΡΥΣΟΧΟΪΔΗΣ 

-·- 

Αριθ. 7011/11/33 ( 3 ) 

Καθορισμός του τύπου των σφραγίδων Υπηρεσιών Εσω¬ 
τερικών Υποθέσεων της Ελληνικής Αστυνομίας. 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του Ν. 48/1975 «Περί της Εθνικής Ση¬ 
μαίας της Ελλάδος, του Εμβλήματος της Ελληνικής Δη¬ 
μοκρατίας, του όρκου των αναλαμβανόντων δημοσίαν εν 
γένει υπηρεσίαν, του τύπου των σφραγίδων των Δημο¬ 
σίων Αρχών και των εγγράφων τούτων». 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 του Ν. 2469/1997 (Α' 38). 

3. Τις διατάξεις του Π.Δ. 137/1986 «Συγκρότηση της Γε¬ 
νικής Γραμματείας Δημόσιας Τάξης σε Υπουργείο Δημό¬ 
σιας Τάξης» (Α'51). 

4. Τις διατάξεις του Ν. 2713 «Υπηρεσία Εσωτερικών 
Υποθέσεων της Ελληνικής Αστυνομίας και άλλες διατά¬ 
ξεις» (Α' 89). 

5. Τις διατάξεις του εδαφ. 10 της περ. Δ του άρθρου 1 
της 7004/3/26ιγ από 10.3.1999 απόφασης του Υπουργού 
Δημόσιας Τάξης «Μεταβίβαση αρμοδιοτήτων στο Γενικό 
Γραμματέα, τον Αρχηγό της Ελληνικής Αστυνομίας, τους 
Προϊσταμένους των Κλάδων και άλλα όργανα του Υπουρ¬ 
γείου Δημόσιας Τάξης» (Β' 218 ). 

6. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Αρθρο 1 

1. Διεύθυνση Εσωτερικών Υποθέσεων και η Υποδιεύ¬ 
θυνση Εσωτερικών Υποθέσεων Βόρειας Ελλάδας της Ελ¬ 
ληνικής Αστυνομίας τηρούν ίδια σφραγίδα που τίθεται, 
κατά τις κείμενες διατάξεις, στα έγγραφα που εκδίδονταί 

από τις Υπηρεσίες αυτές, όπως το υπόδειγμα στο συνημ¬ 
μένο παράρτημα. 

2. Η σφραγίδα των ανωτέρω Υπηρεσιών αποτελείται 
από τρεις υπάλληλους και ομόκεντρους κύκλους. Η διά¬ 
μετρος του εξωτερικού κύκλου είναι μήκους 0,04 του μέ¬ 
τρου και εντός του κύκλου αυτού αναγράφονται κυκλικά 
οι λέξεις «ΕΛΛΗΝΙΚΗ ΔΗΜΟΚΡΑΤΙΑ». Για τη Διεύθυνση 
Εσωτερικών Υποθέσεων στο δεύτερο κύκλο αναγράφο¬ 
νται κυκλικά και στο άνω μέρος οι λέξεις «ΥΠΟΥΡΓΕΙΟ 
ΔΗΜΟΣΙΑΣ ΤΑΞΗΣ» και στο κάτω μέρος ο τίτλος «Δ/ΝΣΗ 
ΕΣΩΤ. ΥΠΟΘΕΣΕΩΝ», συγκεκομμένος σε μία σειρά. Για 
την Υποδιεύθυνση Εσωτερικών Υποθέσεων Βόρειας Ελ¬ 
λάδας στο δεύτερο κύκλο αναγράφονται κυκλικά και στο 
άνω μέρος οι λέξεις «ΔΙΕΥΘΥΝΣΗ ΕΣΩΤΕΡΙΚΩΝ ΥΠΟ¬ 
ΘΕΣΕΩΝ» και στο κάτω μέρος ο τίτλος «ΥΠΟΔ/ΝΣΗ 
ΕΣΩΤ. ΥΠΟΘ. Β. ΕΛΛΑΔΑΣ» συγκεκομμένος σε μια σειρά. 
Στον εσωτερικό κύκλο φέρεται το έμβλημα της Ελληνικής 
Δημοκρατίας, όπως καθορίζεται στο άρθρο 2 του Ν. 
48/1975 (ΑΊ 08). 

Αρθρο 2 

1. Ο αριθμός των ανατύπων των σφραγίδων, που απαι¬ 


τούνται για τη λειτουργία της Διεύθυνσης και της Υποδι¬ 
εύθυνσης Εσωτερικών Υποθέσεων ορίζονται με έγγραφη 
διαταγή του οικείου Διευθυντή. Οι περισσότερες της μιας 
σφραγίδες αριθμούνται. 

2. Υπεύθυνοι για τη φύλαξη των σφραγίδων είναι οι Δι¬ 
ευθυντές των Υπηρεσιών αυτών, οι οποίοι με διαταγή 
τους μπορεί να αναθέτουν τη φύλαξη αυτών σε οποιον- 
δήποτε υφιστάμενό τους, κατά την κρίση τους, με την ίδια 
ή άλλη διαταγή ορίζονται και οι υπεύθυνοι για τη χρησι¬ 
μοποίηση της σφραγίδας, κατά τις κείμενες διατάξεις. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 14 Σεπτεμβρίου 1999 

Με εντολή Υπουργού 
Ο Προϊστάμενος Κ.Δ.Υ. 

ΓΕΩΡΓΙΟΣ ΠΛΑΚΑΣ 



Συνημμένα στην 7011/11/33 από 
14-9-1999 απόφαση κ. Προϊσταμένου 
Κλάδου Διοικητικής Υποστήριξης. 


Δ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 6004/1/18-ιθ (4) 

Καθορισμός τοπικής αρμοδιότητας Υποδιεύθυνσης 
Εσωτερικών Υποθέσεων Βόρειας Ελλάδας. 

Ο ΑΡΧΗΓΟΣ ΤΗΣ ΕΛΛΗΝΙΚΗΣ ΑΣΤΥΝΟΜΙΑΣ 

Έχοντας υπόψη: 

1. Τις διατάξεις των άρθρων 8 παρ. 5 και 11 παρ. 6 του 
Ν. 1481/1984 «Οργανισμός Υπουργείου Δημόσιας Τά¬ 
ξης» (Α' 152), όπως το τελευταίο άρθρο αντικαταστάθηκε 
με το άρθρο 1 παρ. 1 του Ν. 1590/1986 (Α'49). 

2. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), το οποίο 
προστέθηκε με το άρθρο 27 του Ν. 2081/1992 (Α' 154) και 
τροποποιήθηκε με το άρθρο 1 παρ. 2 εδάφ. α' του Ν. 
2469/1997 (Α'32). 

3. Τις διατάξεις του Π.Δ. 137/1986 «Συγκρότηση της Γε¬ 
νικής Γραμματείας Δημόσιας Τάξης σε Υπουργείο Δημό¬ 
σιας Τάξης» (Α' 51). 

4. Τις διατάξεις του άρθρου 1 περ. Β', εδάφ. 27 της 
7004/3/26ιγ από 10.3.1999 απόφασης του Υπουργού Δη¬ 
μόσιας Τάξης «Μεταβίβαση αρμοδιοτήτων στο Γενικό 
Γραμματέα, τον Αρχηγό της Ελληνικής Αστυνομίας, τους 
Προϊσταμένους των Κλάδων και άλλα όργανα του Υπουρ¬ 
γείου Δημόσιας Τάξης» (Β' 218/12.3.1999). 

5. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Τοπική αρμοδιότητα 

Η Υποδιεύθυνση Εσωτερικών Υποθέσεων Βόρειας Ελ¬ 
λάδας έχει έδρα το νομό Θεσσαλονίκης, η δε τοπική της 
αρμοδιότητα εκτείνεται στην περιοχή της Γενικής Αστυ¬ 
νομικής Διεύθυνσης Θεσσαλονίκης και των Επιθεωρήσε¬ 
ων Αστυνομίας Δυτικής Μακεδονίας, Κεντρικής Μακεδο¬ 
νίας και Ανατολικής Μακεδονίας και Θράκης. 

Έναρξη ισχύος 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 14 Σεπτεμβρίου 1999 
Ο Αρχηγός 

Αντιστράτηγος ΙΩΑΝΝΗΣ ΓΕΩΡΓΑΚΟΠΟΥΛΟΣ 
-·- 

Αριθ. 71040 (5) 

Αναγνώριση της ΕΜΟ ΕΛΛΑΣ Α.Ε., ως "Αρμόδιου" καΓ'Κοι- 

νοποιημένου" οργανισμού, ως προς την Ηλεκτρομα- 

γνητική Συμβατότητα. 

Ο ΥΦΥΠΟΥΡΓΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις της Κοινής Υπουργικής Απόφασης 
94649/8682/25-8-94 (Β 688) «Ηλεκτρομαγνητική συμβα¬ 
τότητα σε συμμόρφωση με τις διατάξεις της Οδηγίας 
89/336/ΕΟΚ του Συμβουλίου των Ευρωπαϊκών Κοινοτή¬ 
των, όπως τροποποιήθηκε από τις οδηγίες 92/31/ΕΟΚ και 
93/68/ΕΟΚ» 

2. Τις διατάξεις του Ν. 1558/85 (Α 137) «Κυβέρνηση και 
Κυβερνητικά Όργανα». 


3. Την625/98(Β 1179) απόφαση του Πρωθυπουργού και 
του Υπουργού Μεταφορών και Επικοινωνιών "Περί ανά¬ 
θεσης αρμοδιοτήτων του Υπουργού Μεταφορών και Επι¬ 
κοινωνιών στον Υφυπουργό Μεταφορών και Επικοινω¬ 
νιών". 

4. Την Κοινή Υπουργική Απόφαση Φ 651.2/64335/ 
3700/10-6-99 «Διάθεση εξοπλισμού και οργάνων μετρή¬ 
σεων στο Υπουργείο Οικονομικών με σκοπό τη δημιουρ¬ 
γία εργαστηρίου ηλεκτρομαγνητικής συμβατότητας από 
την εταιρεία ΕΜΟ ΕΛΛΑΣ Α. Ε θυγατρική εταιρεία της ΕΑΒ 
Α.Ε και Μνημόνιο Συνεργασίας μεταξύ Γενικής Γραμμα¬ 
τείας Επικοινωνιών και ΕΜΟ ΕΛΛΑΣ Α.Ε» (Β' 1451) 

5. Το γεγονός ότι από το έτος 1996, οπότε είναι υπο¬ 
χρεωτική η εφαρμογή της Οδηγίας 89/336/ ΕΟΚτου Συμ¬ 
βουλίου των Ευρωπαϊκών Κοινοτήτων, κανένας φορέας 
μέχρι σήμερα δεν αναγνωρίσθηκε ως Αρμόδιος ή Κοινο¬ 
ποιημένος Οργανισμός, ενώ παράλληλα είναι άμεση η 
ανάγκη εφαρμογής των διατάξεων της ΚΥΑ 94649/8682/ 
93/25-8-94 (Β 688) και ο ορισμός ικανού φορέα ο οποίος 
θα αναλάβει τις διαδικασίες έλεγχου της συμμόρφωσης 
των προϊόντων σύμφωνα με τα προβλεπόμενα στις διατά¬ 
ξεις αυτές. 

6. Το γεγονός ότι η ΕΜΟ ΕΛΛΑΣ Α.Ε είναι θυγατρική 
εταιρεία της ΕΑΒ Α.Ε η οποία είναι εταιρεία του ευρύτε¬ 
ρου δημόσιου τομέα και διοικείται με καθαρά ιδιωτικοοι¬ 
κονομικά κριτήρια. 

7. Το γεγονός ότι η παρούσα αναγνώριση θα συντελέ- 
σει στην ουσιαστική εποπτείατης αγοράς. 

8. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Άρθρο 1 
Αναγνώριση 

1. Αναγνωρίζουμε την ΕΜΟ ΕΛΛΑΣ Α.Ε ως : 

1.1. Αρμόδιο Οργανισμό για την Ηλεκτρομαγνητική 
Συμβατότητα για όλες τις συσκευές της παραγράφου 2 
του άρθρου 10 της Κοινής Υπουργικής Απόφασης 
94649/8682/25-8-94 (Β 688) με δυνατότητα διενέργειας 
δοκιμών, έλεγχο τεχνικού φακέλου και έκδοση τεχνικών 
εκθέσεων, βεβαιώσεων ή πιστοποιητικών συμμόρφωσης 
σύμφωνα με την παράγραφο 2 του άρθρου 10 της ανωτέ¬ 
ρω Απόφασης. 

1.2. Κοινοποιημένο (Διάκοινωμένο) Οργανισμό για την 
Ηλεκτρομαγνητική Συμβατότητα για όλον τον εξοπλισμό 
εκπομπής ραδιοεπικοινωνιών της παραγράφου 4α του 
άρθρου 10 της ανωτέρω Απόφασης με δυνατότητα διε¬ 
νέργειας δοκιμών, έλεγχο τεχνικού φακέλου και έκδοση 
πιστοποιητικών έγκρισης τύπου για την Ηλεκτρομαγνητι- 
κή Συμβατότητα σύμφωνα με την παράγραφο 4α του άρ¬ 
θρου 10 της ανωτέρω Απόφασης. 

2. Η ανωτέρω αναγνώριση ισχύει με την προϋπόθεση 
ότι, όπου προβλέπονται υποχρεωτικά εκθέσεις δοκιμών, 
για τις συσκευές που περιγράφονται ανωτέρω, αυτές θα 
χορηγούνται από διαπιστευμένα εργαστήρια. 

3. Η παρούσα αναγνώριση δεν στερεί από το Υπουργείο 
Μεταφορών και Επικοινωνιών το δικαίωμα αναγνώρισης 
στο μέλλον και άλλων φορέων με το ίδιο αντικείμενο. 

Άρθρο 2 
Υποχρεώσεις 

Η ΕΜΟ ΕΛΛΑΣ Α.Ε υποχρεούται: 

1. Να διαπιστευτεί ως οργανισμός για το αντικείμενο για 

το οποίο αναγνωρίζεται το αργότερο μέχρις ότου το 
Εθνικό Συμβούλιο Διαπίστευσης να είναι σε θέση να επι- 
τελέσει το αντίστοιχο έργο. 

2. Να συμμορφώνεται ως προς τα κριτήρια για τον αρ¬ 
μόδιο και κοινοποιημένο οργανισμό, όπως αυτά περιγρά- 
φονται στο Παράρτημα II της ΚΥΑ94649/8682/93/25-8-94 
(Β 688) καθώς και σε οποιαδήποτε άλλη σχετική διάταξη. 

3. Να κοινοποιεί στην αρμόδια Κεντρική Υπηρεσία του 
Υπουργείου Μεταφορών και Επικοινωνιών κάθε πιστοποι¬ 
ητικό συμμόρφωσης ή έγκρισης τύπου ή έκθεση ελέγχου 
που θα εκδίδει στο πλαίσιο εφαρμογής της παρούσας 
απόφασης. 

4. Να παρέχει στις αρμόδιες υπηρεσίες Μεταφορών και 
Επικοινωνιών των Νομαρχιακών Αυτοδιοικήσεων κάθε 
δυνατή διευκόλυνση κατά την διεξαγωγή ελέγχων, για 
την εποπτεία της αγοράς, καθώς και κάθε τεχνική πληρο¬ 
φορία της διεξαγωγής των ελέγχων. 

5. Να συμμετέχει από κοινού με την αρμόδια υπηρεσία 
του Υπουργείου Μεταφορών και Επικοινωνιών, στις Εθνι¬ 
κές και Διεθνείς συσκέψεις επιτροπών, ομάδων εργασίας 
κλπ όπου αυτό κρίνεται απαραίτητο από το ΥΜΕ και όταν 
δεν επηρεάζεται η ομαλή λειτουργία της ΕΜΟ ΕΛΛΑΣ Α.Ε. 

6. Να γνωστοποιεί στο ΥΜΕ κάθε αλλαγή της εταιρικής 
της μορφής και του ιδιοκτησιακού της καθεστώτος. 

7. Να τηρεί αρχείο των στοιχείων των πραγματοποιού¬ 
μενων ελέγχων και να δίδει στο ΥΜΕ οποιαδήποτε πληρο¬ 
φορία ήθελε ζητηθεί από το αρχείο αυτό. 

8. Να τηρεί αρχείο των συνεργαζόμενων εργαστηρίων 
και να δίδει στο ΥΜΕ οποιαδήποτε πληροφορία ήθελε ζη¬ 
τηθεί από το αρχείο αυτό. 

Άρθρο 3 
Ισχύς 

1. Η αναγνώριση θα ανακληθεί προσωρινά ή οριστικά σε 
περίπτωση που διαπιστωθεί ότι ο αναγνωρισμένος κατά 
τη παρούσα απόφαση φορέας: 

1.1. Δεν ανταποκρίνεται στις υποχρεώσεις που προβλέ- 
πονται στο άρθρο 2 της παρούσας απόφασης, ή 

1.2. Δεν έχει υποβάλλει αίτηση διαπίστευσης στο ΕΣΥΔ 
μέχρι τις 31.12.2000. 

2. Η παρούσα απόφαση ισχύει από τη δημοσίευση της 
στην Εφημερίδα της Κυβέρνησης. 

Αθήνα, 31 Αυγούστου1999 

Ο ΥΦΥΠΟΥΡΓΟΣ 

ΝΙΚ. ΣΑΛΑΓΙΑΝΝΗΣ 

-Φ- 

Αριθ. 10238 (6) 

Τροποποίηση Οργανισμού Εσωτερικής Υπηρεσίας 
(Ο.ΕΎ.) του Δήμου Πιαλείων Ν. Τρικάλων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 8 παρ. 5 Ν. 2307 / 95. 

2. Τις διατάξεις του άρθρου 34 Ν. 2190/94, του Π.Δ. 37α/ 
1987 και του Π.Δ. 22/90. 

3. Τις διατάξεις του άρθρου 27 Ν. 2081/92 και της αρ. 
550 Π -10 -92 εγκυκλίου της Γραμματείας του Υπουργι¬ 
κού Συμβουλίου. 

4. Την αρ. 114 /1999 απόφαση του Δημοτικού Συμβου¬ 
λίου Πιαλείων Ν. Τρικάλων. 

5. Την αρ. 21/99 γνωμοδότηση του Υπηρεσιακού Συμ¬ 


βουλίου Προσωπικού Ο.Τ.Α. Ν . Τρικάλων, αποφασίζου¬ 
με: 

Εγκρίνουμε την αρ. 114/ 99 απόφαση του Δημοτικού 
Συμβουλίου Πιαλείων Νομού Τρικάλων, με την οποία τρο¬ 
ποποιείται ο Οργανισμός Εσωτερικής Υπηρεσίας (Ο.Ε.Υ.) 
του Δήμου Πιαλείων, ως εξής : 

Α. Στο άρθρο 10 (Τακτικές Οργανικές θέσεις με σχέση 
εργασίας Δημοσίου Δικαίου), προστίθενται τρεις (3) ορ¬ 
γανικές θέσεις κλάδου ΔΕ38 Χειριστών Η/Υ και τρεις (3) 
οργανικές θέσεις κλάδου ΔΕ30 Τεχνιτών. 

Κατόπιν αυτού, το άρθρο 10 του Οργανισμού Εσωτερι¬ 
κής Υπηρεσίας (Ο.Ε.Υ.) του Δήμου Πιαλείων, διαμορφώ¬ 
νεται ως εξής: 

ΑΡΘΡΟ 10 : ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ ΜΕ ΣΧΕΣΗ 
ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ. Οι θέσεις των κατηγο¬ 
ριών ΠΕ, ΤΕ και ΔΕ κατατάσσονται στους βαθμούς Δ' (Ει¬ 
σαγωγικός ) Γ, Β' και Α' (καταληκτικός). 

Οι θέσεις κατηγορίας ΥΕ κατατάσσονται στους βαθ¬ 
μούς Έ( Εισαγωγικός), Δ', Γ και Β' (καταληκτικός ). 

Τα προσόντα διορισμού του προσωπικού στις οργανι¬ 
κές θέσεις περιγράφονται στο Π.Δ. 37α / 87 και στο Π.Δ. 
22/90. 

Οι θέσεις που προβλέπονται ανά κατηγορία και κλάδο 
είναι οι εξής: 

ΚΑΤΗΓΟΡΙΑ ΠΑΝΕΠΙΣΤΗΜΙΑΚΗΣ ΕΚΠΑΙΔΕΥΣΗΣ 

ΚΛΑΔΟΣ ΘΕΣΕΙΣ 

ΠΕΙ Διοικητικών (Οικονομολόγος) Μία (1) 

ΠΕΙ Διοικητικών (Πολ/κών Επ/μών Δημ. Δ/σης) Μία (1) 
ΠΕ Κτηνιάτρων Μία (1) 

ΠΕ3 Πολιτικών Μηχανικών Μία (1) 

ΠΕ9 Γεωπόνων Μία (1) 

ΠΕ14 Δασολόγων Μία(1 ) 

ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ 

ΚΛΑΔΟΣ ΘΕΣΕΙΣ 

ΤΕ22 Διοίκησης Μονάδων Τοπικής Αυτ/σης Μία (1 ) 

ΤΕ4 Τεχνολόγων Μηχανικών Μία (1) 

ΚΑΤΗΓΟΡΙΑ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ 

ΚΛΑΔΟΣ ΘΕΣΕΙΣ 

ΔΕΙ Διοικητικών Πέντε (5) 

ΔΕ23 Ειδικού Προσωπικού (Δημ. Αστυνομία) Μία (1) 

ΔΕ28 Χειριστών Μηχανημάτων Εργων Μία (1) 

ΔΕ29 Οδηγών αυτοκινήτων Δύο (2) 

ΔΕ30 Τεχνιτών Τέσσερις (4) 

ΔΕ38 Χειριστών Η/Υ Τρεις (3) 

ΚΑΤΗΓΟΡΙΑ ΥΠΟΧΡΕΩΤΙΚΗΣ ΕΚΠΑΙΔΕΥΣΗΣ 

ΚΛΑΔΟΣ ΘΕΣΕΙΣ 

ΥΕ16 Προσωπικού καθαριότητας Δύο(2) 

Β. Το άρθρο 11 αντικαθίσταται ως εξής: 

ΑΡΘΡΟ 11 : ΘΕΣΕΙΣ ΠΡΟΪΣΤΑΜΕΝΩΝ 
Ως Προϊστάμενοι των οργανικών μονάδων του Δήμου 
θα επιλέγονται και θα τοποθετούνται, σύμφωνα με τις δια¬ 
τάξεις του άρθρου 36 του Ν. 2190 / 94, υπάλληλοι από τις 
παρακάτω κατηγορίες και κλάδους: 

- Στο Τμήμα Διοικητικών και Οικονομικών Υπηρεσιών 
προισταται μόνιμός υπάλληλος των κλάδων ΠΕΙ, ΤΕ22, 
ΔΕΙ, ΔΕ38. 

- Στο Τμήμα Τεχνικών Υπηρεσιών και Περιβάλλοντος 
προΐσταται μόνιμος υπάλληλος των κλάδων ΠΕ3.ΤΕ4. 

Τον Προϊστάμενο Τμήματος που απουσιάζει ή κωλύε¬ 
ται, αναπληρώνει στα καθήκοντά του ο ανώτερος κατά 
βαθμό υπάλληλος και ο αρχαιότερος που υπηρετεί στην 
ίδια οργανική μονάδα και εφόσον ο κλάδος στον οποίο 
ανήκει προορίζεται για κατάληψη θέσεων Προϊσταμένων. 

Κατά τα λοιπά ο Ο.ΕΎ. του Δήμου Πιαλείων (ο οποίος 
δημοσιεύτηκε στο ΦΕΚ 930/26.5.99 τ.Β' και έγινε διόρθω¬ 
ση στο ΦΕΚ 1497/227.99 τ.Β'), παραμένει ως έχει. 

Από τις διατάξεις της απόφασης αυτής προκαλείται δα¬ 
πάνη εις βάρος του προϋπολογισμού του Δήμου Πιαλεί¬ 
ων, το ύψος της οποίας ανέρχεται στο ποσό των 
30.000.000 δρχ. (Κ.Α. 0111.1). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 3 Σεπτεμβρίου 1999 

Με εντολή Γ.Γ. Περιφέρειας 
Ο Διευθυντής κ.α.α 
Β. ΤΣΑΤΣΑΓΙΑΣ 

-Φ- 

Αριθ. 6756 (7) 

Τροποποίηση της Συστατικής Πράξης της Δημοτικής Επι¬ 
χείρησης Πολύπλευρης Ανάπτυξης Δήμου Γιαννιτσών 
(Δ.Ε.Π.Α.Γ). 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1 . Τις διατάξεις των άρθ. 277 -284 και 291 του Π.Δ. 
410/95 (Δ.Κ.Κ.). 

2. Τις διατάξεις του άρθρου 7 του Ν. 2503/97 (ΦΕΚ 
107/τ.Α730.5.97. «Διοίκηση, οργάνωση, στελέχωση της 
Περ/ρειας,ρύθμιση διατάξεων για την Τοπ. Αυτ/ση και άλ¬ 
λες διατάξεις». 

3. Την αριθμ . 4529/15.7.96 απόφαση περί συστάσεως 
αμιγούς Δημοτικής Επιχείρησης Πολύπλευρης Ανάπτυ¬ 
ξης Δήμου Γιαννιτσών η οποία τροποποιήθηκε με την 
αριθμ 7934/4-9-99 όμοια δική μας. 

4. Την αριθμ.114/99 απόφαση του Δ.Σ. Γιαννιτσών «πε¬ 
ρί τροποποίησης της Συστατικής πράξης της Δ.Ε.Π.Α.Γ». 

5. Την με ημερομηνία Ιουλίου 1999 οικονομοτεχνική με¬ 
λέτη που θεωρήθηκε, ως προς τη βιωσιμότητα της επιχεί¬ 
ρησης, από τον Προϊστάμενο της ΤΥΔΚ 

6 . Τις διατάξεις του αρθ. 27 του Ν. 2081/92 (ΦΕΚ 
54/τ.Δ./10.9.92) αναφορικά με τον έλεγχο που προκαλούν 
οι κανονιστικές διοικητικές πράξεις, αποφασίζουμε: 

Τροποποιούμε την αριθμ. 4529/15.7.96 (ΦΕΚ 683/τ. 
Β717.8.96) απόφαση μας, με θέμα «Σύσταση αμιγούς Δη¬ 
μοτικής Επιχείρησης Πολύπλευρης Ανάπτυξης Δήμου 
Γιαννιτσών», ως εξής: 

1 . Προστίθεται στο άρθρο 2 η παράγραφος Ια: «Η λει¬ 
τουργία του Κέντρου Δημιουργικής Απασχόλησης Ατό¬ 
μων με Ειδικές Ανάγκες καθώς επίσης και η λειτουργία 
Κέντρου Στήριξης Οικογένειας». 

2 . Προστίθεται στο άρθρο 6 η φράση «η παραχώρηση 
κατά χρήση του αναψυκτηρίου Μελισσιού». 

Κατά τα λοιπά ισχύει η αριθμ. 4529/15.7.96 απόφασή 
μας όπως αυτή τροποποιήθηκε με την αριθμ.7934/4.9.97 
όμοια δική μας. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Γιαν¬ 
νιτσών. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 2 Σεπτεμβρίου 1999 

Ο Γ ενικός Γ ραμματέας Περιφέρειας 
ΧΑΡ. ΣΟΦΙΑΝΟΣ 
-Φ— 

Αριθ. 6559 (8) 

Τροποποίηση συστατικής πράξης Επιχείρησης, με την 
επωνυμία Κοινοτική Επιχείρηση Τοπικής Ανάπτυξης 
Αθύρων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθ. 277-284 και 291 του Π.Δ. 
410/95 (Δ.Κ.Κ.). 

2 Τις διατάξεις του Ν. 2503/97 (ΦΕΚ 107/τ.Α730-5-97). 
«Διοίκηση, οργάνωση, στελέχωση της Περ/ρειας, ρύθμι¬ 
ση διατάξεων για την Τοπ. Αυτ/ση και άλλες διατάξεις. 

3. Τις διατάξεις του άρθρου 16 του Ν.2539/97 «Συγκρό¬ 
τηση Πρωτοβάθμιας Τοπικής Αυτ/σης». 

4. Την αριθμ. 5147/18.6.96 απόφαση μας (ΦΕΚ 5192/τ. 
Α.Ε. &Ε.Π.Ε./18-7-96) «Περί συστάσεως Επιχειρήσεως με 
την επωνυμία Κοινοτική Επιχείρηση Τοπικής Ανάπτυξης 
Αθύρων». 

5. Την αριθμ. 76/99 απόφαση του Δ.Σ Δήμου Πέλλας πε¬ 
ρί «Τροποποίησης της συστατικής πράξης της 
Κ.Ε.Τ.Α.ΑΘ. ως προς την ονομασία της σε Δ.Ε.Τ.Α. Αθ.». 

6 . Τις διατάξεις του άρθ. 27του Ν. 2081/92 (ΦΕΚ 154 /Δ') 
«αναφορικά με τον έλεγχο δαπανών που προκαλούν οι κα¬ 
νονιστικές πράξεις», αποφασίζουμε: 

Τροποποιούμε την αριθμ. 5147/15-7-96 (ΦΕΚ 5192/τ. 
Α.Ε. & Ε.Π.Ε./18-7-96) απόφαση μας, με θέμα «Σύσταση 
Επιχειρήσης με την επωνυμία Κοινοτική Επιχείρηση Τοπι¬ 
κής Ανάπυξης Αθύρων», ως εξής: 

Η ονομασία από «Κοινοτική Επιχείρηση Τοπικής Ανά¬ 
πτυξης Αθύρων» σε «Δημοτική Επιχείρηση Τοπικής Ανά¬ 
πτυξης Αθύρων». 

Κατά τα λοιπά ισχύει η αριθμ. 5147/18-6-96 απόφασή 
μας ως έχει. 

Από τις διατάξεις της απόφασης αυτής δεν προκαλείται 
δαπάνη σε βάρος του προϋπολογισμού του Δήμου Πέλλας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Έδεσσα, 1 Σεπτεμβρίου 1999 

Ο Γ ενικός Γ ραμματέας Περιφέρειας 
ΧΑΡ. ΣΟΦΙΑΝΟΣ 
-Φ- 

Αριθ. 10943 ( 9 ) 

Σύσταση Νομικού Προσώπου Δημοσίου Δικαίου στο Δή¬ 
μο Φαλαισίας Νομού Αρκαδίας με την επωνυμία «Κέ¬ 
ντρο Ανοικτής Προστασίας Ηλικιωμένων (Κ.Α.Π.Η.)». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπρψη: 

1. Τις διατάξεις των άρθρων 198, 199, 200 παρ. 1,3,4, 
203 και 205 Δημ. και Κοιν. Κώδικα, Π.Δ/τος410/1995 (ΦΕΚ 
Α' 231). 

2. Τις διατάξεις των άρθρων 1,2του Ν. 2503/1997 (ΦΕΚ 
107/Α730.5.1997) που αφορά τη διοίκηση, οργάνωση, 
στελέχωση της Περιφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις. 

3. Τις διατάξεις του άρθρου 27 του Ν ,2081/1992 με τις 
οποίες προστέθηκε νέο άρθρο 29Ατου Ν, 1558/85 «Κυ¬ 
βέρνηση και Κυβερνητικά Όργανα». 

4. Τις διατάξεις του Ν. 2539/1997 (ΦΕΚ 244/Α'), που 
αφορά τη συγκρότηση της Πρωτοβάθμιας Τοπικής Αυτο¬ 
διοίκησης. 

5. Την 144/99 απόφαση του Δημοτικού Συμβουλίου Φα- 
λαισίας που αφορά τη σύσταση στο Δήμο νομικού προ¬ 
σώπου με την επωνυμία «Κέντρο Ανοικτής Προστασίας 
Ηλικιωμένων (Κ.Α.Π.Η)», αποφασίζουμε: 

1. Συνιστούμε στο Δήμο Φαλαισίας Νομού Αρκαδίας, 
νομικό πρόσωπο δημοσίου δικαίου με την επωνυμία «ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (ΚΑΠΗ)». 

2. Σκοπός του νομικού προσώπου είναι η παροχή ιατρο- 
κοινωνικής προστασίας στα ηλικιωμένα άτομα της περιο¬ 
χής του Δήμου ώστε αυτά να παραμένουν στην οικογέ¬ 
νεια και στο Δήμο. 

3. Το νομικό αυτό πρόσωπο θα στεγάζεται σε κτίριο που 
θα ενοικιαστεί για το σκοπό αυτό. 


4. Πόροι του νομικού προσώπου είναι: 
α. Ετήσια επιχορήγηση του Δήμου με δρχ. 500.000 
β. Η επιχορήγηση και κάθε άλλη παροχή του κράτους εί¬ 
τε απ’ ευθείας προς το Νομικό Πρόσωπο, είτε προς το 
Δήμο Φαλαισίας για το Νομικό αυτό Πρόσωπο. 

γ. Κάθε είδους συνδρομές, εισφορές, δωρεές, κληρο¬ 
νομιές και κληροδοσίες. 

δ. Έσοδα από την συμβολική χρηματική συμμετοχή με¬ 
λών που έχουν ανάγκη προστασίας. 

ε. Εισπράξεις από το αντίτιμο των πραγμάτων ή των 
υπηρεσιών που παρέχονται από το Νομικό Πρόσωπο, 
στ. Πρόσοδοι από την ίδια περιουσία αυτού και 

ζ. Κάθε άλλη νόμιμη πρόσοδος 
Από τις διατάξεις της παρούσας απόφασης προκαλεί- 
ται ετήσια δαπάνη 500.000 δραχμών σε βάρος του προϋ¬ 
πολογισμού του Δήμου Φαλαισίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίπολη, 7 Σεπτεμβρίου 1999 

Ο Γεν. Γραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 223211 ΥΡΕΤ ΘΗ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.β 1-9Γ 
θ-ηηεΐίΐ: ηνειδ @ βί·9 Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε,Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 
5230 841 
5225 713 
5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ 

Βασ. Όλγας 227 -Τ.Κ. 54100 

ΠΕΙΡΑΙΑΣ 

Νικήτα 6-8 Τ.Κ. 185 31 
ΠΑΤΡΑ 

Κορίνθου 327-Τ.Κ. 262 23 
ΙΩΑΝΝΙΝΑ 

Διοικητήριο Τ.Κ. 450 44 
ΚΟΜΟΤΗΝΗ 

Δημοκρατίας 1 Τ.Κ. 69100 
ΛΑΡΙΣΑ 

Διοικητήριο Τ.Κ. 411 10 
ΚΕΡΚΥΡΑ 

Σαμαρά 13 Τ.Κ. 491 00 
ΗΡΑΚΛΕΙΟ 

Πλ. Ελευθερίας 1. Τ.Κ. 711 10 
ΛΕΣΒΟΣ 

Πλ. Κωνσταντινουπόλεως Τ.Κ. 811 


(031) 423 956 

4135 228 

(061) 6381 100 

(0651) 87215 

(0531) 22 858 

(041) 597449 

(0661)89 127/89 120 

(081) 396 223 

00 Μυτιλήνη 
(0251) 46 888/47 533 


ΤΙΜΗ ΦΥΛΛΩΝ ' Με ΧΡ ι 8 σελιδες 200 δ ΡΧ· 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ _ Από 8 σελίδες και άνω προσαύξηση 100 δρχ. ανά 8σέλιδο ή μέρος αυτού 


Τεύχος 


Α' (Νόμοι. Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 
Δ' (Απαλλοτριώσεις, πολεοδομία κ.λπ.) 
Αναπτυξιακών Πράξεων (Τ.Α.Π.Σ.) 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 
Παράρτημα (Προκηρύξεις θέσεων ΔΕΠ κ.τλ.) 
Δελτίο Βιομηχανικής Ιδιοκτησίας (Δ.Ε.Β.Ι.) 
Ανωτάτου Ειδικού Δικαστηρίου (Α.Ε.Δ.) 
Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 


ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 


Κ.Α.Ε. Προϋπολογισμού 
2531 


Κ.Α.Ε. εσόδου υπέρ 
ΤΑΠΕΤ3512 


60.000 δρχ. 

3.000 δρχ. 

70.000 » 

3.500 » 

15.000 » 

750 » 

70.000 - 

3.500 » 

30.000 » 

1.500 >► 

15.000 » 

750 » 

5.000 » 

250 » 

10.000 >* 

500 » 

3.000 » 

150 » 

10.000 » 

500 » 

250.000 » 

12.500 » 


250.000 


12.500 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, μετά ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά._ 


Οι υπηρεσίες εξυπηρέτησης των πολιτών λειτουργούν καθημερινά από 08.00 έως 13.00 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 



